

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ϋβΐβ: 2007.02.^71:20:38 
ΕΕΤ 

Ρθ35θπ: δίβΠθα ΡϋΡ 
(θΓπΟθΟΟειΙ) | 

ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


17489 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1297 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ανώτατου συνολικού ποσού εγγυήσε¬ 
ων του Ελληνικού Δημοσίου, που είναι δυνατόν 
να παρασχεθούν εντός του οικονομικού έτους 

2006. 1 

Συγκρότηση Επιτροπής για τη Διενέργεια και Αξιο¬ 
λόγηση των αποτελεσμάτων του Ανοικτού Διε¬ 
θνούς Διαγωνισμού προμηθειών υπ’ αριθμ. 16/2006 
διακήρυξης που αφορά στο υποέργο 3 του έρ¬ 
γου: «Σχολικές βιβλιοθήκες Περιφέρειας Ιονίων 


Νήσων». 2 

Σύσταση Κέντρου Ψυχικής Υγείας στο Γενικό Νο¬ 
σοκομείο Ζακύνθου «ΑΓΙΟΣ ΔΙΟΝΥΣΙΟΣ», με έδρα 
την Ζάκυνθο για τις ανάγκες του Τομέα Ψυχικής 

Υγείας Ζακύνθου - Κεφαλληνίας. 3 

Εφημερίες γιατρών. 4 

Εφημερίες γιατρών. 5 

Τροποποίηση απόφασης «Ανασυγκρότηση της Διοι- 
κούσας Επιτροπής του Λογαριασμού Προστασί¬ 
ας Φορτοεκφορτωτών Λιμενεργατών». 6 


Κήρυξη υποχρεωτικής της υπ’ αριθμ. 24/2006 
απόφασης διαιτησίας που αφορά τους όρους 
αμοιβής και εργασίας των οδηγών τουριστικών 


λεωφορείων (πούλμαν) όλης της χώρας. 7 

Πρόσληψη προσωπικού με Σύμβαση ΜίσθωσηςΈργου 
ενός έτους, για τις ανάγκες του «Επιχειρησιακού 
Σχεδίου Ολοκληρωμένης Αστικής Ανάπτυξης στην 

περιοχή Κέντρου του Δήμου Ασπροπύργου». 8 

Λύση της Δημοτικής Αναπτυξιακής Κατασκευαστι¬ 
κής Επιχείρησης Πύργου (ΔΑΚΕΠ). 9 

Κατάργηση του Νομικού Προσώπου με την επωνυ¬ 
μία «Σχολική Επιτροπή Δημοτικού Σχολείου 3ου 
Ρίζας και Νηπιαγωγείου» και σύσταση νέων Νο¬ 
μικών Προσώπων με την επωνυμία α) «Σχολική 
Επιτροπή νηπιαγωγείου Σκουλικάδου», β) «Σχολι¬ 


κή Επιτροπή Δημοτικού Σχολείου 3ου Ρίζας». 10 

Συμπλήρωση της Ομάδας Εργασίας για την υποστή¬ 
ριξη των λειτουργικών, οικονομικών και διοικητι¬ 
κών εργασιών του Ν.Π.Δ.Δ. Επιτροπή Εποπτείας 
Ιδιωτικής Ασφάλισης (ΕΠ.Ε.Ι.Α.). 11 


13 Σεπτεμβρίου 2006 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. οικ.34274/ 
26.6.2006 κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Απα¬ 
σχόλησης και Κοινωνικής Προστασίας και Υγείας 


και Κοινωνικής Αλληλεγγύης. 12 

ΑΠΟΦΑΣΕΙ Σ 

Αριθμ. οικ.2/47374/0025 (1) 


Καθορισμός ανωτάτου συνολικού ποσού εγγυήσεων του 
Ελληνικού Δημοσίου, που είναι δυνατόν να παρασχε¬ 
θούν εντός του οικονομικού έτους 2006. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 1 του ν. 2322/1995 
«Παροχή της εγγύησης του Ελληνικού Δημοσίου για τη 
χορήγηση δανείων και πιστώσεων και άλλες διατάξεις». 
(ΦΕΚ 143/Α/12.7.1995). 

2. Τ ις διατάξεις του άρθρου 1 παρ. 36 του ν. 3065/2002 
«Μεταφορά αρμοδιοτήτων του Υπουργικού Συμβουλίου 
σε άλλα κυβερνητικά όργανα». (ΦΕΚ 251 /Α/18.10.2002). 

3. Τις δαπάνες που αναγράφονται στον Τακτικό Προ¬ 
ϋπολογισμό οικονομικού έτους 2006, οι οποίες ανέρχο¬ 
νται στο συνολικό ποσό των 73.136.000.000,00 ευρώ. 

4. Την εισήγηση της Υποεπιτροπής του άρθρου 6 του 
ν. 2322/1995. 

5. Το υπ’ αριθμ. 23/24.5.2005 Πρακτικό Συνεδρίασης της 
Υποεπιτροπής του άρθρου 6 του ν. 2322/1995. 

6. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Κρατικού 
Προϋπολογισμού, το ύψος της οποίας δεν μπορεί να 
προσδιορισθεί. 

7. Το Προεδρικό διάταγμα 81/21.3.2002 (ΦΕΚ 57/Α') 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

Ορίζουμε το ύψος των εγγυήσεων, που είναι δυνατόν 
να παρασχεθούν από το Ελληνικό Δημόσιο υπέρ ημεδα¬ 
πών ή αλλοδαπών Τραπεζών, ημεδαπών ή αλλοδαπών 
Χρηματοπιστωτικών Οργανισμών ή Οίκων, ημεδαπών ή 
αλλοδαπών Τεχνικών Οίκων, ημεδαπών ή αλλοδαπών 
Εταιρειών Χρηματοδοτικής μίσθωσης και εταιρειών γενι¬ 
κά, Ταμείου Παρακαταθηκών και Δανείων, Ταχυδρομικού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ταμιευτηρίου και Οργανισμών Δημοσίου Δικαίου, καθώς 
και ξένων Κυβερνήσεων, για την κάλυψη δανείων, εγγυ¬ 
ητικών επιστολών και πιστώσεων, που χορηγούν στους 
φορείς που αναφέρονται στο άρθρο 1 του ν. 2322/1995, 
εντός του οικονομικού έτους 2006, στο ποσό των δύο 
δισεκατομμυρίων εκατόν ενενήντα τεσσάρων εκατομ¬ 
μυρίων ογδόντα χιλιάδων ευρώ (2.194.080.000 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 4789 (2) 

Συγκρότηση Επιτροπής για τη Διενέργεια και Αξιολόγη¬ 
ση των αποτελεσμάτων του Ανοικτού Διεθνούς Δια¬ 
γωνισμού προμηθειών υπ’ αριθμ. 16/2006 διακήρυξης 
που αφορά στο υποέργο 3 του έργου: «Σχολικές βι¬ 
βλιοθήκες Περιφέρειας Ιονίων Νήσων». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98/Α'). 

2. Το θεσμικό πλαίσιο που διέπει την Ειδική Υπηρεσία 
Εφαρμογής Προγραμμάτων ΚΠΣ του ΥΠΕΠΘ, όπως το 
άρθρο 6 του ν. 3027/2002 (ΦΕΚ 152Α) όπως τροποποι¬ 
ήθηκε με το άρθρο 13 αρ. 12 του ν. 3149/10.6.2003 (ΦΕΚ 
141Α), και την υπ’ αριθμ. 10756/9.10.2002 κοινή υπουργική 
απόφαση (ΦΕΚ 1343Β) όπως τροποποιήθηκε και ισχύει 
σήμερα. 

3. Το θεσμικό πλαίσιο που διέπει τον Ειδικό Λογαρια¬ 
σμό του ΥΠΕΠΘ και ιδιαίτερα την υπ’ αριθμ. 141/29.1.2004 
υπουργική απόφαση «Οδηγός Διαχείρισης Ειδικού Λογα¬ 
ριασμού» (ΦΕΚ 269Β), που ορίζει την αρμοδιότητα Γενι¬ 
κού Γραμματέα για τον ορισμό Επιτροπών και ρυθμίζει 
τις διαδικασίες για τις προμήθειες. 

4. Τις διατάξεις της υπ’ αριθμ. 2004/18 Οδηγίας του 
Ευρωπαϊκού Κοινοβουλίου και του Συμβουλίου της 
31.3.2004 περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσιών 
και συμπληρωματικά όπου δεν συγκρούεται με την πρώ¬ 
τη το π.δ. 370/1995 «Προσαρμογή της ελληνικής νομοθε¬ 
σίας περί προμηθειών του Δημοσίου προς το Κοινοτικό 
Δίκαιο, ειδικότερα προς τις διατάξεις της Οδηγίας του 
Συμβουλίου της ΕυρωπαϊκήςΈνωσης 93/36/ΕΕ περί συ¬ 
ντονισμού των διαδικασιών για τη σύναψη συμβάσεων 
δημοσίων προμηθειών» (ΦΕΚ 199/Α/1995), όπως αυτό 
τροποποιήθηκε με το π.δ. 105/2000 «Προσαρμογή της 
ελληνικής νομοθεσίας περί προμηθειών του δημοσίου 
τομέα προς το κοινοτικό δίκαιο και ειδικότερα προς τις 
διατάξεις του άρθρου 2 της υπ’ αριθμ. 97/52/ΕΚ Οδηγίας 
του Ευρωπαϊκού Κοινοβουλίου και του Συμβουλίου της 
13ης Οκτωβρίου 1997» (ΦΕΚ 100/Α72000). 

5. Τις διατάξεις του π.δ. 394/1996 «Κανονισμός Προμη¬ 
θειών Δημοσίου» (ΦΕΚ 266Α/1996), ιδίως το άρθρο 38. 

6. Τις διατάξεις του ν. 2860/2000 (ΦΕΚ 251Α) «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις». 


7. Τις διατάξεις του άρθρου 13επ. του ν. 2690/1999 
«Κώδικας Διοικητικής Διαδικασίας» περί των «Συλλογι¬ 
κών Οργάνων της Διοίκησης». 

8. Το π.δ. 4/2002 (ΦΕΚ3Α) «Εκτέλεση ενεργειών τεχνι¬ 
κής βοήθειας-στήριξης και διαχείριση των αντίστοιχων 
πόρων», άρθρο 3. 

9. Την υπ’ αριθμ. 3223/24.12.2004 απόφαση ένταξης για 
την πράξη «Σχολικές βιβλιοθήκες Περιφέρειας Ιονίων 
Νήσων» με κωδικό ΜΙ3 92205, στο Μέτρο 2.3 του ΕΠ 
Περιφέρειας Ιονίων Νήσων. 

10. Το εγκεκριμένο Τεχνικό Δελτίο της ανωτέρω Πράξης 

11. Την υπ’ αριθμ. 3744/4.7.2006 απόφαση του Γενικού 
Γραμματέα ΥΠΕΠΟ, για τη διενέργεια του Ανοικτού 
Διεθνούς Διαγωνισμού «Προμήθεια και εγκατάσταση 
εξοπλισμού για τη δημιουργία 21 Σχολικών Βιβλιοθη¬ 
κών στην περιφέρεια Ιονίων Νήσων» για την επιλογή 
αναδόχου/ων για το υποέργο 3 που αφορά στο έργο 
«Σχολικές βιβλιοθήκες περιφέρειας Ιονίων Νήσων», το 
οποίο εντάσσεται στο Περιφερειακό Επιχειρησιακό Πρό¬ 
γραμμα Ιονίων Νήσων. 

12. Τις υπάρχουσες Υπηρεσιακές ανάγκες και συγκε¬ 
κριμένα: και συγκεκριμένα: την αποτελεσματικότερη 
λειτουργία της Υπηρεσίας και την καλύτερη εξυπη¬ 
ρέτηση του πολίτη καθώς και τη λειτουργία του εν 
λόγω συλλογικού οργάνου εκτός ωραρίου εργασίας 
για υπαλλήλους ή μισθωτούς του Δημοσίου, ΝΠΔΔ και 
ΟΤΑ, όπως και την όπως και την ανάγκη αξιολόγησης 
των προσφορών του ανωτέρω διαγωνισμού. 

13. Ότι η δαπάνη που προκαλείται θα καλυφθεί από 
την Τεχνική Βοήθεια της Ειδικής Υπηρεσίας Εφαρμογής 
Προγραμμάτων ΚΠΣ του ΥΠΕΠΟ, το ύψος της οποίας θα 
καθορισθεί με έκδοση σχετικής κοινής υπουργικής από¬ 
φασης, σύμφωνα με τον ν. 3205/2003, αποφασίζουμε: 

Τη συγκρότηση στην Ειδική Υπηρεσία Εφαρμογής 
Προγραμμάτων ΚΠΣ του Υπουργείου Εθνικής Παιδεί¬ 
ας και θρησκευμάτων πενταμελούς Επιτροπής για την 
Διενέργεια και Αξιολόγηση των προσφορών Αναδοχών 
για τον Ανοικτό Διεθνή Διαγωνισμό για την «Προμή¬ 
θεια και εγκατάσταση εξοπλισμού για τη δημιουργία 21 
Σχολικών Βιβλιοθηκών στην περιφέρεια Ιονίων Νήσων» 
και την εισήγηση αποτελέσματος στην Υπηρεσία για 
την ανάδειξη αναδόχου (Αρ. Διακήρυξης Διαγωνισμού 
16/2006 της ΕΥΕ-ΥΠΕΠΟ). 

Ορίζουμε τα μέλη της Επιτροπής αυτής ως εξής: 

Τακτικά μέλη: 

α. Γούσιας Αθανάσιος, Προϊστάμενος Δ/νσης Διοικη¬ 
τικού, ΥΠΕΠΘ. 

β. Χατζηδάκης Κων/νος, Προϊστάμενος της Δ/νσης 
Διοικ. Υποθέσεων Α'/θμιας Εκπαίδευσης, ΥΠΕΠΟ. 

γ. Λάβδα Ευαγγελία, Εκπαιδευτικός, Αποσπασμένη 
στην ΚΎ. του ΥΠΕΠΟ 

δ. Γεωργακάκη Αργυρούλα, Εκπαιδευτικός ΠΕ19, Στέ¬ 
λεχος ΕΥΕ/ΥΠΕΠΘ. 

ε. Αραβανή Αννα, Στέλεχος ΕΥΕ/ΥΠΕΠΘ. 

Αναπληρωματικά μέλη: 

α. Κρέτσα Αννα, Προϊσταμένη Δ/νσης Προσωπικού 
Ετέρων Κλάδων Δημόσιας Γ εν. Εκπαίδευσης πλην Δη¬ 
μοτικής και Μέσης, ΥΠΕΠΘ. 

β. Ελευθεριάδου Ρωξάνη, Προϊσταμένη Τμ. Προγραμ¬ 
μάτων Δ/νσης Ευρ. Ένωσης, ΥΠΕΠΘ. 

γ. Φαβατάς Ιωάννης, Προϊστάμενος Τμήματος της 
Δ/νσης Α'/θμιας Εκπαίδευσης της Κ.Υ. του ΥΠΕΠΘ. 

δ. Σουγκάρη Αρετή, Εκπαιδευτικός, Αποσπασμένη στην 
Κ.Υ. του ΥΠΕΠΘ. 

ε. Αγγέλου Βασιλική, Εκπαιδευτικός, Αποσπασμένη 
στην Κ.Υ. του ΥΠΕΠΘ. 

1. Πρόεδρος της επιτροπής ορίζεται ο Γουσίας Αθα¬ 
νάσιος. 

2. Χρέη Γραμματειακής Υποστήριξης της επιτροπής 
θα εκτελέσει η Κουμπουλή Κων/να-Άννα, Διοικητική 
Υπάλληλος Κ.Υ. ΥΠΕΠΘ. Σε περίπτωση απουσίας χρέη 
Γραμματειακής Υποστήριξης θα εκτελέσει η Εμμανουήλ 
Γ εωργία. 

3/Εργο της επιτροπής είναι η παραλαβή, αποσφράγι¬ 
ση, αξιολόγηση των προσφορών, καθώς και η υποβολή 
πρότασης αποτελέσματος για τον ανωτέρω διαγωνισμό 
στην Αναθέτουσα Αρχή. 

4. Η Επιτροπή επιλαμβάνεται επίσης όλων των ενστά¬ 
σεων, προσφυγών και των λοιπών θεμάτων. 

5. Η Επιτροπή δύναται να ζητεί τη γνώμη ειδικών, για 
εξειδικευμένα τεχνικά και νομικά θέματα σχετικά με 
το διαγωνισμό. 

6. Οι συνεδριάσεις θα γίνονται πέραν του κανονικού 
ωραρίου εργασίας των συμμετεχόντων στην Επιτροπή 
Αξιολόγησης. 

7. Η Επιτροπή θα λειτουργεί σύμφωνα με τις ισχύουσες 
διατάξεις περί συλλογικών οργάνων και πρέπει σε τρεις 
(3) μήνες από την ημερομηνία διενέργειας του διαγωνι¬ 
σμού να υποβάλει τα πρακτικά αξιολόγησης των αποτε¬ 
λεσμάτων του διαγωνισμού στην Ειδική Υπηρεσία Εφαρ¬ 
μογής Προγραμμάτων ΚΠΣ και μέσα σε πέντε (5) ημέρες 
από την ολοκλήρωση των διαδικασιών αξιολόγησης. 

8. Η Επιτροπή ορίζεται αμειβόμενη. Για την αποζημίω¬ 
ση των μελών της Επιτροπής θα εκδοθεί σχετική κοινή 
υπουργική απόφαση στο πλαίσιο του ν. 3205/2003. Όσοι 
από τα παραπάνω μέλη είναι ενταγμένα στελέχη της 
ΕΥΕ δεν λαμβάνουν αμοιβή. 

9. Η δαπάνη που προκαλείται θα καλυφθεί από την 
Τεχνική Βοήθεια της Ειδικής Υπηρεσίας Εφαρμογής 
Προγραμμάτων ΚΠΣ του ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Υ5β/ΓΠ/13831 (3) 

Σύσταση Κέντρου Ψυχικής Υγείας στο Γενικό Νοσο¬ 
κομείο Ζακύνθου «ΑΓΙΟΣ ΔΙΟΝΥΣΙΟΣ», με έδρα την 
Ζάκυνθο για τις ανάγκες του Τομέα Ψυχικής Υγείας 
Ζακύνθου - Κεφαλληνίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του αρ. 5 παραγ. 1 του ν. 2716/1999 
(ΦΕΚ 96/Α/17.5.1999) «Ανάπτυξη και Εκσυγχρονισμός των 
υπηρεσιών ψυχικής υγείας και άλλες διατάξεις». 

2. Την υπ’ αριθμ. ΔΙΔΚ/Φ. 1/2/6139 (ΦΕΚ 527/Β/24.3.2004 
κοινή απόφαση του Πρωθυπουργού και του Υπουργού 


Εσωτερικών, Δημόσιας Διοίκησης και Αποκέντρωσης 
για την ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης, 
όπως τροποποιήθηκε με την υπ’ αριθμ. 17398/13.9.2005 
(ΦΕΚ 1284/Β') όμοια απόφαση. 

3. Την υπ’ αριθμ. 37930/ΔΙΟΕ1264/2ΘΘ5 (ΦΕΚ 1432/ 
Β/2005) απόφαση καθορισμού αρμοδιοτήτων στους 
Υφυπουργούς Οικονομίας και Οικονομικών, όπως τρο¬ 
ποποιήθηκε με την υπ’ αριθμ. 5733/ΔΙΟΕ/179/9.2.2006 
(ΦΕΚ 204/Β') όμοια απόφαση. 

4. Την υπ’ αριθμ. 10 απόφαση της 167ης Ολομέλειας/ 
31.5.2001 του ΚΕΣΥ. 

5. Την από 1.2.2006 πρόταση της Τομεακής Επιτροπής 
Ψυχικής Υγείας Ζακύνθου-Κεφαλληνίας. 

6. Το άρθρο 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'), και 
το γεγονός ότι το ποσό των 158.500,00 Ευρώ που αφορά 
λειτουργικές δαπάνες θα βαρύνει το ΠΔΕ του Υπουργείου 
Υγείας και Κοινωνικής Αλληλεγγύης και ειδικότερα τη 
ΣΑΕ 91/3 (Μέτρο 3, Αξονας Προτεραιότητας 2 «Ψυχική 
Υγεία», ΕΠ «Υγεία - Πρόνοια» του Γ' ΚΠΣ). Για τα επόμενα 
έτη οι δαπάνες θα καλύπτονται από τον προϋπολογισμό 
του Γ ενικού Νοσοκομείου Ζακύνθου «ΑΓΙΟΣ ΔΙΟΝΥΣΙΟΣ», 
αποφασίζουμε: 

Άρθρο 1 

Συνιστάται Κέντρο Ψυχικής Υγείας ως αποκεντρωμένη 
οργανική μονάδα του Γενικού Νοσοκομείου Ζακύνθου 
«ΑΓΙΟΣ ΔΙΟΝΥΣΙΟΣ», με έδρα την Ζάκυνθο, για την κά¬ 
λυψη των αναγκών του Τομέα Ψυχικής Υγείας Ζακύνθου 
- Κεφαλληνίας. 

Άρθρο 2 

ΣΚΟΠΟΣ 

Σκοπός του Κέντρο Ψυχικής Υγείας είναι η έγκαιρη 
πρόληψη, διάγνωση και θεραπεία όλου του φάσματος 
των ψυχιατρικών και ψυχολογικών προβλημάτων, ο σχε- 
διασμός εξατομικευμένης ψυχοκοινωνικής υποστήριξης 
ώστε να διασφαλισθεί η κοινωνική ένταξη του πάσχο- 
ντος, η παροχή προγραμμάτων προαγωγής της ψυχικής 
υγείας στην κοινότητα και η λειτουργική διασύνδεση 
με τις λοιπές Μονάδες Ψυχικής Υγείας. 

Επίσης σκοπός του Κέντρου Ψυχικής Υγείας είναι η 
ψυχοπαιδαγωγική και ψυχοκοινωνική μέριμνα των παιδι¬ 
ών και των εφήβων της περιοχής ευθύνης του, η συμβου¬ 
λευτική παρέμβαση, η ευαισθητοποίηση και αγωγή της 
κοινότητας, η πρόληψη, η θεραπεία και η συμβολή στην 
αποκατάσταση και στην ψυχοκοινωνική επανένταξη των 
παιδιών και των εφήβων με ψυχικές διαταραχές. 

Με π.δ. που θα εκθοθεί κατ’ εξουσιοδότηση της παρ. 
3 του άρθρου 5 του ν. 2716/1999 (ΦΕΚ 96/Α/17.5.1999) θα 
καθορίζεται το ενιαίο πλαίσιο οργάνωσης και λειτουρ¬ 
γίας του Κ.Ψ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 




17492 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΥΙΟα/Γ.Π.οικ 101984 

Εφημερίες γιατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των: 
α. ν. 1397/1983 (ΦΕΚ 143/Α7-10-83) 
β. ν. 2021/1992 (ΦΕΚ 123/Α/1992) 
γ. ν. 2519/1997 (ΦΕΚ 165/Α/21.8.1997) 
δ. ν. 2646/1998 (ΦΕΚ 236/Α/20.10.1998) 
ε. ν. 2676/1999 (ΦΕΚ 1/Α/5.1.1999) 
στ. ν. 2606/1998 (ΦΕΚ 89/Α/22.4.1998) 
ζ. Του άρθρου 40 του ν. 849/1978 
η. ν. 2703/1999 (ΦΕΚ 72Α/1999) 
θ. ν. 2889/2001 (ΦΕΚ 37/τ. Α72.3.2001) 
ι. ν. 2920/2001 (ΦΕΚ 131/τ. Α727.6.2001) 
ια. ν. 3205/2003 (ΦΕΚ 297/τ. Α72003) 
ιβ. Του άρθρου 35 του ν. 3252/2004 (ΦΕΚ 132/τ.Α7 

16.7.2004). 

ιγ. Την υπ’ αριθμ. Υ3α/Γ,Π.οικ. 81535/2005 απόφαση 
(ΦΕΚ 1188/τ.Β726.8.2005). 

2. Τις διατάξεις του άρθρου 1 παρ. β. του π.δ. 131/1987 
(ΦΕΚ 73/0/25.5.1987). 

3. Την υπ’ αριθμ. 3793Ο/ΔΙΟΕ/1264/14.10.2005 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
υφυπουργούς Οικονομικών (ΦΕΚ 1432/τ. Β714.10.2005). 

4. Τις υπ’ αριθμ. Υ10α/Γ.Π./138299/30.1.2006, ΥΙΟα/Γ.Π. 
129776/30.1.2006, αποφάσεις του Υπουργείου Υγείας και 
Κοινωνικής Αλληλεγγύης. 

5. Το υπ’ αριθμ. Δο 316/11.7.2006 έγγραφο του Γ.Ν. 
Ρόδου. 

6. Την επιτακτική ανάγκη εύρυθμης λειτουργίας του 
Γ.Ν. Ρόδου. 

7. Το γεγονός ότι από την απόφαση αυτή προκαλείται 
δαπάνη ύψους ποσού 150.000,00€ η οποία θα αντιμε- 
τωπισθεί από τις πιστώσεις του ΚΑΕ 0562 του Φ.210 
του Υπουργείου Υγείας και Κοινωνικής Αλληλεγγύης, 
αποφασίζουμε: 

Συμπληρώνουμε τις α) ΥΙΟα/Γ.Π. 129776/30.1.2006 (ΦΕΚ 
92/τ.Β730.1.2006) και β) 2/45434/0022/10.8.2006 κοινές απο¬ 
φάσεις των Υπουργών Οικονομίας και Οικονομικών και 
Υγείας και Κοινωνικής Αλληλεγγύης, για τις εφημερίες 
ιατρικού προσωπικού και στην ετήσια πίστωση Νοσοκο¬ 
μείων και Κέντρων Υγείας προσθέτουμε το εξής ποσό: 
ΝΟΣΟΚΟΜΕΙΟ ΔΑΠΑΝΗ 
Γ.Ν. Ρόδου 150.000,00€ 

Η αύξηση αυτή αποτελεί την τελική οριστικοποίηση 
των δαπανών για εφημερίες έτους 2006 και οποιαδή¬ 
ποτε νέα μεταβολή θα μπορεί να γίνει μόνο με ισόποση 
ανακατανομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2006 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 


(4) Αριθμ. ΥΙΟα/Γ.Π 101405 (5) 

Εφημερίες γιατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του ν. 1397/1983 (ΦΕΚ 143/Α7-10-83) 
β. Του ν. 2021/1992 (ΦΕΚ 123/Α/1992) 
γ. Του ν. 2519/1997 (ΦΕΚ 165/Α/21.8.1997) 
δ. Του ν. 2646/1998 (ΦΕΚ 236/Α/20.10.1998) 
ε. Του ν. 2676/1999 (ΦΕΚ 1/Α/5.1.1999) 
στ. Του ν. 2606/1998 (ΦΕΚ 89/Α/22.4.1998) 
ζ. Το άρθρο 40 του ν. 849/1978 
η. Του ν. 2703/1999 (ΦΕΚ 72Α/1999) 
θ. Του ν. 2889/2001 (ΦΕΚ 37/τ.Α72.3.2001) 
ι. Του ν. 2920/2001 (ΦΕΚ 131/τ.Α727.6.2001) 
ια. Του ν. 3205/2003 (ΦΕΚ 297/τ. Α703) 
ιβ. Του άρθρου 35 του ν. 3252/2004 (ΦΕΚ 132/Α716.7.2004). 
ιγ. Την υπ’ αριθμ. Υ3α/Γ.Π.οικ. 81535/2005 (ΦΕΚ 1188/ 
τ.Β726.8.2005) 

2. Του π.δ. 131/1987 (ΦΕΚ 73/α/25.5.1987) άρθρο 1 παρ. β. 

3. Το υπ’ αριθμ. 4142/9.5.2006 έγγραφο της Δ.Υ.ΠΕ. 
Πελοποννήσου. 

4. Την υπ’ αριθμ. 37930/ΔΙΟΕ/1264/14.10.2005 (ΦΕΚ 1432/τ. 
Β714.10.2005) απόφαση του Πρωθυπουργού και του Υπουρ¬ 
γού Οικονομικών Ανάθεση αρμοδιοτήτων του Υπουργού 
Οικονομικών στους υφυπουργούς Οικονομικών. 

5. Την επιτακτική ανάγκη εύρυθμης λειτουργίας των 
Γ.Ν. Σπάρτης και Γ.Ν. ΚΥ Μολάων. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Την τροποποίηση της υπ’ αριθμ. ΥΙΟα/Γ.Π. 129776/30.1.2006 
(ΦΕΚ 92/τ.Β730.1.2006) κοινής απόφασης των Υπουργών 
Οικονομικών και Υγείας και Κοινωνικής Αλληλεγγύης, για 
τις εφημερίες ιατρικού προσωπικού, ως εξής: 

1) Γ ια το Γ.Ν. Σπάρτης η ετήσια δαπάνη για το έτος 
2006 μειώνεται από 1.985.000,00€ σε 1.876.000,00€. 

2) Γ ια το Γ.Ν. ΚΥ Μολάων η ετήσια δαπάνη για το έτος 
2006 αυξάνεται από 680.000,00€ σε 789.000,00€. 

Κατά τα λοιπά ισχύει η προαναφερόμενη απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. 95284 (6) 

Τροποποίηση απόφασης «Ανασυγκρότηση της Διοικού- 
σας Επιτροπής του Λογαριασμού Προστασίας Φορ¬ 
τοεκφορτωτών Λιμενεργατών». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΑΣΤΑΣΙΑΣ 

Έχοντας υπόψη: 

1. Τις διατάξεις του άρθρου 38 του ν. 3239/1955 σε 
συνδυασμό με τις διατάξεις του άρθρου 5 του ν. 74/1975 
και του άρθρου 25 του ν. 1876/1990. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17493 


2. Τις διατάξεις των άρθρων 24 και 28 του π.δ. 368/1989 
«Οργανισμός Υπουργείου Εργασίας». 

3. Την υπ’ αριθμ. 59608/1967 κοινή απόφαση του Αντι¬ 
προέδρου της Κυβερνήσεως και των Υπουργών Οικο¬ 
νομικών και Εργασίας «Περί συγχωνεύσεως Λογαρια¬ 
σμών». 

4. Την υπ’ αριθμ. 8298/1992 κοινή απόφαση των Υπουρ¬ 
γών Προεδρίας της Κυβερνήσεως και Εργασίας. 

5. Την υπ’ αριθμ. 91938/31.3.2006 απόφαση «Ανασυ¬ 
γκρότηση της Διοικούσας Επιτροπής του Λογαριασμού 
Προστασίας Φορτοεκφορτωτών Λιμενεργατών», απο¬ 
φασίζουμε: 

Τροποποιούμε την υπ’ αριθμ. 91938/31.3.2006 απόφαση 
«Ανασυγκρότηση της Διοικούσας Επιτροπής του Λογα¬ 
ριασμού Προστασίας Φορτοεκφορτωτών Λιμενεργατών» 
κατά το μέρος που αφορά τον εισηγητή στην Επιτροπή 
για τα τεχνικά θέματα των έργων αρμοδιότητας ΛΠΦΛ 
και ορίζουμε αντί του Βασιλείου Πυθαρόπουλου τον Γε- 
ώργιο Χαλβατζή, Προϊστάμενο της Τεχνικής Υπηρεσίας 
του Υπουργείου. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 12541 (7) 

Κήρυξη υποχρεωτικής της υπ’ αριθμ. 24/2006 απόφασης 
διαιτησίας που αφορά τους όρους αμοιβής και ερ¬ 
γασίας των οδηγών τουριστικών λεωφορείων (πούλ¬ 
μαν) όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 1876/ 
1990. 

2. Την υπ’ αριθμ. 80030/19.4.2006 (ΦΕΚ 501/Β/19.4.2006) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 1.8.2006. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΔΑ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την απόφαση διαιτησίας 
24/2006 που αφορά τους όρους αμοιβής και εργασίας 
των οδηγών τουριστικών λεωφορείων (πούλμαν) όλης 
της χώρας, για όλους τους εργοδότες και εργαζομένους 
του επαγγέλματος στον κλάδο που αφορά αυτή. 

2) Η ισχύς της απόφασης αυτής αρχίζει από 1.8.2006. 

3) Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 8572 (8) 

Πρόσληψη προσωπικού με Σύμβαση Μίσθωσης Έργου 
ενός έτους, για τις ανάγκες του «Επιχειρησιακού Σχε¬ 
δίου Ολοκληρωμένης Αστικής Ανάπτυξης στην περι¬ 
οχή Κέντρου του Δήμου Ασπροπύργου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας Ρύθμιση Θεμάτων για την Τοπ. 
Αυτ/ση και άλλες διατάξεις», καθώς και το άρθρο 1 παρ. 3 
του ν. 2647/1999 «Μεταβίβαση Αρμοδιοτήτων στις Περιφέ¬ 
ρειες και την Τοπική Αυτοδιοίκηση και άλλες διατάξεις». 

2. Την υπ’ αριθμ. 18527/ΓΔΑΠΠΠΔΕ/156/7.6.2001 (ΦΕΚ/ 
Β/758/15.6.2001) απόφαση του Υφυπουργού Εθνικής Οικο¬ 
νομίας «Τύπος και περιεχόμενο απόφασης ένταξης πρά¬ 
ξης σε Επιχειρησιακό Πρόγραμμα του Κ.Π.Σ. 2000-2006», 
σύμφωνα με το άρθρο 5, παρ. 3 του ν. 2860/2000. 

3. Την υπ’ αριθμ. 113665/29.8.2002 κοινή υπουργική 
απόφαση «Σύστημα Διαχείρισης, Αξιολόγησης, Πα¬ 
ρακολούθησης Ελέγχου -Διαδικασία εφαρμογής των 
δράσεων στα πλαίσια του Μέτρου Ολοκληρωμένες 
Παρεμβάσεις Αστικής ανάπτυξης - Ε.Κ.Τ. των Περιφε¬ 
ρειακών Επιχειρησιακών Προγραμμάτων (Π.Ε.Π.) κατά το 
Γ' Κ.Π.Σ., που συγχρηματοδοτούνται από το Ευρωπαϊκό 
Κοινωνικό (Ε.Κ.Τ.)». 

4. Την από 26.6.2001 απόφαση της Επιτροπής Παρακο¬ 
λούθησης του Επιχειρησιακού Προγράμματος Αττικής, 
με την οποία εγκρίθηκε το Συμπλήρωμα του Ε.Π. Αττικής 
και ειδικότερα το Τμήμα που αναφέρεται στο Μέτρο 

3.1 Ολοκληρωμένες παρεμβάσεις αστικής ανάπτυξης 
σε τοπικές ζώνες μικρής κλίμακας-ΕΚΤ και στο Μέτρο 

4.2 Ολοκληρωμένες παρεμβάσεις αστικής ανάπτυξης 
σε τοπικές ζώνες μικρής κλίμακας-ΕΤΠΑ: Αναβάθμιση 
οικιστικού ιστού-χώροι πρασίνου, αναψυχής και πολι¬ 
τισμού, που εντάσσεται η αναφερόμενη στην παρούσα 
απόφαση πράξη. 

5. Την υπ’ αριθμ. 3569/27.9.2002 «ΠΡΟΣΚΛΗΣΗ ΓΙΑ 
ΥΠΟΒΟΛΗ ΠΡΟΤΑΣΕΩΝ» στο Π.Ε.Π. Αττικής 2000-2006, 
των Μέτρων 3.1 και 4.2 «Ολοκληρωμένες παρεμβάσεις 
αστικής ανάπτυξης σε τοπικές ζώνες μικρής κλίμακας», 
καθώς και τον «ΟΔΗΓΟ ΣΧΕΔΙΑΣΜΟΥ ΕΠΙΧΕΙΡΗΣΙΑΚΩΝ 
ΣΧΕΔΙΩΝ ΟΛΟΚΛΗΡΩΜΕΝΗΣ ΑΣΤΙΚΗΣ ΑΝΑΠΤΥΞΗΣ ΣΕ 
ΤΟΠΙΚΕΣ ΖΩΝΕΣ ΜΙΚΡΗΣ ΚΛΙΜΑΚΑΣ», ως αναπόσπαστο 
τμήμα της ως άνω Πρόσκλησης. 

6. Την υπ’ αριθμ. 1273/17.3.2003 πρόταση που υποβλή¬ 
θηκε από το Δήμο Ασπροπύργου στην Ειδική Υπηρεσία 
Διαχείρισης του Ε.Π. Αττικής. 

7. Την υπ’ αριθμ. 1273/03/9.7.2004 απόφαση έγκρισης 
Ολοκληρωμένης Παρέμβασης Δήμου Ασπροπύργου με 
τίτλο «Επιχειρησιακό Σχέδιο Ολοκληρωμένης Αστικής 
Ανάπτυξης στην περιοχή Κέντρου του Δήμου Ασπρο- 
πύργου» στο Περιφερειακό Επιχειρησιακό πρόγραμμα 
Αττικής 2000-2006 στο πλαίσιο των Μέτρων 3.1 & 4.2. 

8. Την υπ’ αριθμ. 249Α/2005 απόφαση του Δημοτικού 
Συμβουλίου του Δήμου Ασπροπύργου με την οποία απο- 

φασίζεται η διενέργεια πρόσληψης ενός (1) Επιστημονι¬ 
κού Συνεργάτη (ΠΕ με πενταετή επαγγελματική εμπεριά 
στη Διαχείριση Ευρωπαϊκών Προγραμμάτων), ενός (1) 
Έμπειρου Στελέχους για την Υποστήριξη της δράσης 
«Δημοσιότητα- Ευαισθητοποίηση» (ΠΕ ή ΤΕ με τριετή 
επαγγελματική εμπειρία στη Διαχείριση Ευρωπαϊκών 
Προγραμμάτων) και ενός (1) Πολιτικού Μηχανικού με 
Σύμβαση Μίσθωσης Έργου ενός έτους, για τις ανάγκες 
του «Επιχειρησιακού Σχεδίου Ολοκληρωμένης Αστικής 
Ανάπτυξης στην περιοχή Κέντρου του Δήμου Ασπρο- 
πύργου». 

9. Την υπ’ αριθμ. 247/2006 απόφαση του Δημοτικού 
Συμβουλίου του Δήμου Ασπροπύργου σύμφωνα με την 
οποία επικαιροποιείται η υπ’ αριθμ. 249Α/2005 προγενέ¬ 
στερη απόφαση του Δημοτικού Συμβουλίου του Δήμου 
Ασπροπύργου. 

10. Το γεγονός ότι η δαπάνη για την πρόσληψη των 
ανωτέρω θα ανέλθει σε 54.000,00 ευρώ ετησίως και 
υπάρχουν εγγεγραμμένες πιστώσεις υπό ΚΑ 00/6495.021 
και 10/641.001. 

11. Την υπ’ αριθμ. 16978/12.11.2003 απόφαση του Γενικού 
Γραμματέα της Περιφέρειας Αττικής, περί μεταβίβασης 
αρμοδιοτήτων και εξουσίας υπογραφής «ΜΕ ΕΝΤΟΛΗ 
ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και 
άλλων πράξεων στο Γ ενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης-Απο- 
κέντρωσης Τοπικής Αυτοδ/σης & Δ/σης Αν.Αττικής- 
Δυτ. Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β7ΐ8.11.2003), αποφασίζουμε: 

Εγκρίνουμε την υπ’ αριθμ. 247/2006 απόφαση του Δη¬ 
μοτικού Συμβουλίου του Δήμου Ασπροπύργου, με την 
οποία αποφασίζεται η Πρόσληψη ενός (1) Επιστημονικού 
Συνεργάτη (ΠΕ με πενταετή επαγγελματική εμπειρία 
στη Διαχείριση Ευρωπαϊκών Προγραμμάτων), ενός (1) 
Έμπειρου Στελέχους για την Υποστήριξη της δράσης 
«Δημοσιότητα- Ευαισθητοποίηση» (ΠΕ ή ΤΕ με τριετή 
επαγγελματική εμπειρία στη Διαχείριση Ευρωπαϊκών 
Προγραμμάτων) και ενός (1) Πολιτικού Μηχανικού με 
Σύμβαση Μίσθωσης Έργου ενός έτους με δυνατότητα 
ανανέωσης ή παράτασης ως το τέλος του Προγράμμα¬ 
τος, για τις ανάγκες της Ολοκληρωμένης Παρέμβασης 
του Δήμου Ασπροπύργου με τίτλο «Επιχειρησιακό Σχέ¬ 
διο Ολοκληρωμένης Αστικής Ανάπτυξης στην περιοχή 
Κέντρου του Δήμου Ασπροπύργου» στα πλαίσια των 
Μέτρων 3.1 και 4.2 «Ολοκληρωμένες παρεμβάσεις αστι¬ 
κής ανάπτυξης σε τοπικές ζώνες μικρής κλίμακας» του 
Π.Ε.Π. Αττικής 2000-2006, όπως ειδικότερα κατωτέρω 
αναφέρεταί: 

• «Επιχειρησιακού Σχεδίου Ολοκληρωμένης Αστικής 
Ανάπτυξης στην περιοχή Κέντρου του Δήμου Ασπρο- 
πύργου». 

• Ενας (1) Επιστημονικός Συνεργάτης (ΠΕ με πενταετή 
επαγγελματική εμπεριά στη Διαχείριση Ευρωπαϊκών 
Προγραμμάτων) 

• Ενα (1) Έμπειρο στέλεχος για την υποστήριξη της 
δράσης «Δημοσιιότητα Ευαισθητοποίησης» (ΠΕ ή ΤΕ με 
τριετή επαγγελματική εμπειρία στη Διαχείριση Ευρω¬ 
παϊκών Προγραμμάτων) 

• Ένας (1) Πολιτικός Μηχανικός Σύνολο (3) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 22 Αυγούστου 2006 

Με εντολή Γ ενικού Γ ραμματέα. Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. οικ.15073 (9) 

Λύση της Δημοτικής Αναπτυξιακής Κατασκευαστικής 

Επιχείρησης Πύργου (ΔΑΚΕΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση Οργάνωση, 
στελέχωση της Περιφέρειας, ρύθμιση θεμάτων της Τοπ. 
Αυτ/σης και άλλες διατάξεις». 

2. Τις διατάξεις των άρθρων 262 και 269 του ν. 3463/8.6.2006 
«Κύρωση του Κώδικα Δήμων και Κοινοτήτων». 

3. Την υπ’ αριθμ. 241 Γ.Γ./18.8.1998 απόφαση του Γε¬ 
νικού Γραμματέα Περιφέρειας Δυτικής Ελλάδας περί 
ανάθεσης άσκησης αρμοδιοτήτων και εξουσιοδότηση 
υπογραφής (ΦΕΚ 939/1.9.1998 τ. Β'). 

4. Την υπ’ αριθμ. 13432/1992 απόφαση του Νομάρχη 
Ηλείας περί συστάσεως στο Δήμο Πύργου αμιγούς 
Δημοτικής Επιχείρησης Λαϊκών Αγορών - Εκθέσεων 
Πάρκινγκ του Δήμου Πύργου Ν. Ηλείας, όπως αυτή 
τροποποιήθηκε με την υπ’ αριθμ. 6145/27.4.1995 (ΦΕΚ 
526/16.6.1995) απόφασή μας σε «Δημοτική Αναπτυξιακή 
και Κατασκευαστική Επιχείρηση Δήμου Πύργου». 

5. Την υπ’ αριθμ. 646/2006 απόφαση του Δημοτικού 
Συμβουλίου Πύργου, με την οποία αποφασίζει τη λύση 
της Δημοτικής Αναπτυξιακής και Κατασκευαστικής Επι¬ 
χείρησης του Δήμου Πύργου, αποφασίζουμε: 

1. Λύουμε την Δημοτική Αναπτυξιακή και Κατασκευα¬ 
στική Επιχείρηση του Δήμου Πύργου (ΔΑΚΕΠ). 

2. Την λύση της Επιχείρησης θα ακολουθήσει η εκκα¬ 
θάρισή της, από ορκωτούς ελεγκτές που θα ορισθούν 
από το Δημοτικό Συμβούλιο. Μετά την εκκαθάριση της 
Επιχείρησης, όσα περιουσιακά στοιχεία απομένουν, πε¬ 
ριέρχονται στο Δήμο. 

3. Κάλυψη δαπάνης: Από τις διατάξεις της παρούσης 
δεν προκαλείται δαπάνη σε βάρος του Κρατικού Προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 25 Αυγούστου 2006 

Με εντολή Γ ενικού Γ ραμματέα Περιφέρειας 
Ο Αναπληρωτής Γ ενικός Διευθυντής 
ΧΡΗΣΤΟΣ ΓΙΩΤΣΟΠΟΥΛΟΣ 

-♦- 

Αριθμ. 3511 (10) 

Κατάργηση του Νομικού Προσώπου με την επωνυμία 
«Σχολική Επιτροπή Δημοτικού Σχολείου 3ου Ρίζας 
και Νηπιαγωγείου» και σύσταση νέων Νομικών Προ¬ 
σώπων με την επωνυμία α) «Σχολική Επιτροπή νηπι¬ 
αγωγείου Σκουλικάδου», β) «Σχολική Επιτροπή Δη¬ 
μοτικού Σχολείου 3ου Ρίζας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 του π.δ. 410/1995. 

2. Τις διατάξεις του άρθρου 5 του ν. 1894/1990. 

3. Το άρθρο 9 του ν. 2503/1997. 

4. Το άρθρο 16 του ν. 2539/1997 (ΦΕΚ 244/Α). 

5. Την υπ’ αριθμ. 3974/6.6.1991 απόφαση Νομάρχη 
Ζακύνθου, περί «σύστασης Νομικού Προσώπου στην 
κοινότητα Σκουλικάδου Ν. Ζακύνθου με την επωνυμία 
Σχολική Επιτροπή Δημοτικού Σχολείου 3ου Ρίζας και Νη¬ 
πιαγωγείου», όπως δημοσιεύθηκε στο ΦΕΚ 693/Β71991- 

6. Την υπ’ αριθμ. 68/2006 απόφαση του Δημοτικού 
Συμβουλίου Αλυκών. 

7. Την υπ’ αριθμ. 6498/3.6.2005 απόφαση Γενικού 
Γραμματέα Π.Ι.Ν., περί μεταβίβασης αρμοδιοτήτων και 
παροχής εξουσιοδότησης υπογραφής (ΦΕΚ 752/Β705), 
αποφασίζουμε: 

Καταργούμε το Νομικό Πρόσωπο με την επωνυμία «Σχο¬ 
λική Επιτροπή Δημοτικού Σχολείου 3ου Ρίζας και Νηπια¬ 
γωγείου» και συστήνουμε στο Δήμο Αλυκών, νέα νομικά 
πρόσωπα με την επωνυμία α) «Σχολική Επιτροπή Νηπια¬ 
γωγείου Σκουλικάδου», β) «Σχολική Επιτροπή Δημοτικού 
Σχολείου 3ου Ρίζας», με έδρα το Δ.Δ. Σκουλικάδου. 

1) ΣΚΟΠΟΣ των νομικών προσώπων είναι: 

α) Η διαχείριση των πιστώσεων, που διατίθενται για 
τις λειτουργικές δαπάνες, θέρμανσης, φωτισμού, ύδρευ¬ 
σης, τηλεφώνου, αποχέτευσης, αγοράς αναλώσιμων 
υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες Δ/νσεις Πρω¬ 
τοβάθμιας και Δευτεροβάθμιας Εκπαίδευσης για τον 
εφοδιασμό από τον Ο.Σ.Κ. των Σχολείων με έπιπλα και 
εξοπλιστικά είδη και από το Υπουργείο Εθνικής Παιδείας 
& Θρησκευμάτων με υλικό και βιβλία από τις σχολικές 
βιβλιοθήκες. 

ε) Η διαχείριση των εσόδων από την ενδεχόμενη εκ¬ 
μετάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για την στήριξη της Διοικητικής λειτουργίας των σχο¬ 
λικών μονάδων. 

2) ΑΡΙΘΜΟΣ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Τα Διοικητικά Συμβούλια θα αποτελούνται από πέντε 
μέλη ως εξής: 

• Ένα δημοτικό σύμβουλο, ως πρόεδρο 

• Τον εκάστοτε διευθυντή του Σχολείου ή του Νηπι¬ 
αγωγείου 

• Εκπροσώπους από το Σύλλογο Γονέων και Κηδε¬ 
μόνων 

3) ΠΟΡΟΙ ΤΩΝ ΣΧΟΛΙΚΩΝ ΕΠΙΤΡΟΠΩΝ είναι: 

• Κρατικές επιχορηγήσεις 

• Δημοτικές επιχορηγήσεις 

• Κάθε είδους δωρεές, κληρονομιές και κληροδοσί¬ 
ες , 

• Έσοδα από το κυλικείο 

4) ΕΚΠΡΟΣΩΠΗΣΗ-ΘΗΤΕΙΑ 

Τα Νομικά Πρόσωπα θα εκπροσωπούνται στα δικα¬ 
στήρια και σε κάθε Δημόσια Αρχή από τον Πρόεδρο 
του Δ.Σ. και όταν αυτός απουσιάζει ή κωλύεται από 
τον Αντιπρόεδρο. 

Η θητεία του πρώτου Δ.Σ. των συνιστώμενων Σχολικών 
Επιτροπών λήγει με τη λήξη της Δημοτικής περιόδου 
2003-2006. 

Από την απόφαση αυτή δεν προκαλείται δαπάνη σε 
βάρος του κρατικού προϋπολογισμού αλλά σε βάρος 


του Δημοτικού προϋπολογισμού και η οποία ισούται με 
την εκάστοτε επιχορήγηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 22 Αυγούστου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΕΛΕΝΗ ΠΑΠΑΒΛΑΣΟΠΟΥΛΟΥ 

-♦- 

Αριθμ. 532 (11) 

Συμπλήρωση της Ομάδας Εργασίας για την υποστήριξη 
των λειτουργικών, οικονομικών και διοικητικών ερ¬ 
γασιών του Ν.Π.Δ.Δ. Επιτροπή Εποπτείας Ιδιωτικής 
Ασφάλισης (ΕΠ.Ε.Ι.Α.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΠΙΤΡΟΠΗΣ 
ΕΠΟΠΤΕΙΑΣ ΙΔΙΩΤΙΚΗΣ ΑΣΦΑΛΙΣΗΣ (ΕΠ.Ε.Ι.Α.) 

(Συνεδρίαση 60/23.8.2006) 

Έχοντας υπόψη: 

1. Τις διατάξεις: 

α. Του ν. 3229/2004 «Εποπτεία της ιδιωτικής ασφάλι¬ 
σης, εποπτεία και έλεγχος τυχερών παιχνιδιών, εφαρ¬ 
μογή των Διεθνών Λογιστικών Προτύπων και άλλες 
διατάξεις» (ΦΕΚ 38 ΑΤΙ0.2.2004). 

β. Την υπ’ αριθμ. 49016/ΔIΟΕ/283/13.12.20 04 απόφα¬ 
ση του Υπουργού Οικονομίας και Οικονομικών «Συ¬ 
γκρότηση του Διοικητικού Συμβουλίου της Επιτροπής 
Εποπτείας Ιδιωτικής Ασφάλισης (ΕΠ.Ε.Ι.Α.)» (ΦΕΚ 1887 
Β720.12.2004). 

γ. Την παρ. α) του άρθρου 43 του ν. 3427/2005 (ΦΕΚ 
312 Α', 27.12.2005), «Φόρος προστιθέμενης αξίας στις 
νέες οικοδομές, μεταβολές στη φορολογία κεφαλαίου 
και άλλες διατάξεις.» 

δ. Του άρθρου 17 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α. μόνιμων στελεχών των Ενόπλων Δυ¬ 
νάμεων και αντίστοιχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες δια¬ 
τάξεις» (ΦΕΚ 297 Α723.12.2003). 

2. Τις υπ’ αριθμ. 36/4.1.2006 (ΦΕΚ 99 Β/31.1.2006) και 
59/7.7.2006 (ΦΕΚ 989 Β/25.7.2006) αποφάσεις του Δ.Σ. 
της Επιτροπής Εποπτείας Ιδιωτικής Ασφάλισης. 

3. Την ανάγκη ρυθμίσεως επειγουσών θεμάτων εσω¬ 
τερικής οργάνωσης και λειτουργίας της ΕΠ.Ε.Ι.Α. μέχρι 
τη στελέχωση της από τακτικό προσωπικό. 

4. Το γεγονός ότι από τις διατάξεις της απόφασης 
αυτής, προκαλείται δαπάνη σύμφωνα με την περίπτωση 
γ' της παραγράφου 2 του άρθρου 17 του ν. 3205/2003, 
η οποία θα βαρύνει τις πιστώσεις του εκτελούμενου 
προϋπολογισμού, έτους 2006, της Επιτροπής Εποπτείας 
Ιδιωτικής Ασφάλισης (ΕΠ.Ε.Ι.Α.), αποφασίζουμε: 

Την συμπλήρωση της Ομάδας Εργασίας για την υπο¬ 
στήριξη των λειτουργικών, οικονομικών και διοικητικών 
εργασιών του Ν.Π.Δ.Δ. Επιτροπή Εποπτείας Ιδιωτικής 
Ασφάλισης (ΕΠ.Ε.Ι.Α.) με τον ΔημήτριοΉσυχο, ΠΕ Αρχι¬ 
τεκτόνων Μηχανικών με βαθμό Α', υπάλληλο του Υπουρ¬ 
γείου Οικονομίας και Οικονομικών, ως μέλος. 

2. Η ισχύς της απόφασης ορίζεται η 2.5.2006. 

3. Το ύψος της αποζημίωσης του μέλους θα καθορι- 
σθεί με απόφαση του Υπουργού Οικονομίας και Οικο¬ 
νομικών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2006 

Ο Πρόεδρος 
I. ΣΙΔΗΡΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 1017 Β728.7.2006, στο οποίο δημοσιεύθηκε 
η υπ’ αριθμ. οικ. 34274/26.6.2006 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Απασχόλησης και Κοινωνικής Προστασίας 


και Υγείας και Κοινωνικής Αλληλεγγύης, που αφορά 
τη συγκρότηση Ομάδας Διοίκησης Έργου για την δια¬ 
μόρφωση του νέου θεσμικού πλαισίου λειτουργίας των 
δομών κοινωνικής μέριμνας των ΟΤΑ, γίνονται οι εξής 
διορθώσεις σφαλμάτων: 

Στο άρθρο 1, παρ. 2β, από το εσφαλμένο «Κωνσταντίνο 
Τσουτσοκλίδη, Γενικό Γραμματέα Διαχείρισης Κοινοτι¬ 
κών και Πόρων», στο ορθό «Κωνσταντίνο Τσουτσοπλίδη, 
Γενικό Γραμματέα Διαχείρισης Κοινοτικών και Αλλων 
Πόρων», καθώς επίσης στο ίδιο άρθρο, παρ. 2Θ, από το 
εσφαλμένο «Καλλιόπη Καστανή», στο ορθό «Καλλιόπη 
Καστάνη». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 

